“ইয়েস স‍্যর!” থপ্ করে হাতী পা জোড়া করে কৃষিমন্ত্রী গিয়ে ওঠেন গাড়িতে। সাদা গাড়িতে লাল ধুলো মাখিয়ে অকুস্থলে পৌঁছে দেখেন অবস্থা সঙ্গীন। চাষাটা সোজা গিয়ে তেঁতুলগাছের ডালে আস্তানা গেড়েছে। ওর সামনে ডাক ছেড়ে কাঁদতে লেগেছে একটা বৌ আর একজোড়া বাচ্চা। মচ্ছর সাংবাদিকগুলো ভনভন করে উড়ছে ওদের চারিপাশে। বিরোধীগুলো ঘাগু মাল। ফাঁদ পেতে জাল বিছিয়ে বসে আছে। একটা ভুল চাল মানে সব শেষ!